

 **GRADSKO VIJEĆE**

KLASA: 402-09/16-01/02 ***P R I J E D L O G***

URBROJ: 2186/18-02/1-16-3

U Ludbregu, 26. kolovoza 2016. godine

 Temeljem članka 33. Statuta Grada Ludbrega („Službeni vjesnik Varaždinske županije“ br. 23/09, 17/13 i 40/13 – *pročišćeni tekst*), Gradsko vijeće Grada Ludbrega, na 25. sjednici održanoj 26. kolovoza 2016. godine, donosi

**O D L U K U**

**o davanju suglasnosti za provedbu ulaganja na području jedinice lokalne samouprave Grada Ludbreg u naselju Ludbreg za provedbu projekta „Dječji vrtić „Radost“ Ludbreg“**

Članak 1.

Gradsko vijeće Grada Ludbrega daje suglasnost korisniku: Dječji vrtić Radost, Ludbreg, Augusta Šenoe 4, 42230 Ludbreg, OIB: 63026242663, za provedbu ulaganja u projekt pod nazivom „Dječji vrtić „Radost“ Ludbreg“ koji je detaljno opisan u prilogu 1. „Zgrada dječjeg vrtića Radost, Ludbreg“.

Prilog 1. „Zgrada dječjeg vrtića Radost, Ludbreg“ sastavni je dio ove Odluke.

Članak 2.

Prilog 1. „Zgrada dječjeg vrtića Radost, Ludbreg**“** sastoji se od slijedećih sadržaja:

* Naziva projekta i naziva korisnika za kojeg se izdaje Odluka
* Kratkog opisa projekta
* Opisa društvene opravdanosti projekta i opisa krajnjih korisnika
* Opisa financijskog kapaciteta korisnika s prikazom izvora sredstava i analize troškova za provedbu projekta
* Opisa ljudskih kapaciteta korisnika za provedbu projekta
* Opisa doprinosa ulaganja stvaranju novih radnih mjesta
* Opisa načina održavanja i upravljanja projektom
* Opisa usklađenosti projekta sa strateškim razvojnim programom Grada Ludbrega
* Opisa usklađenosti projekta sa razvojnom strategijom lokalne akcijske grupe, Lag IZVOR

Članak 3.

 Utvrđuje se da naselje Ludbreg sukladno prema zadnjem popisu stanovništva ima 3.603 stanovnika.

Članak 4.

Projekt se planira implementirati na području 1 (jednog) naselja tj. Ludbrega na zemljištu koje je u vlasništvu korisnika.

Članak 5.

Korisnik posjeduje svu potrebnu projektno-tehničku dokumentaciju i potrebne dozvole/akte za provedbu 1 (jednog) projekta. Potrebna dokumentacija glasi na korisnika, tj. na Dječji vrtić „Radost“.

Članak 6.

Projekt će biti implementiran u 1 (jednoj) fazi, u vremenskom razdoblju od 24 mjeseca.

Članak 7.

U slučaju dobivanja Odluke o prihvatljivosti, sklapanja Ugovora o financiranju s odgovornim formalno pravnim tijelom te dobivanja Odluke o dodjeli sredstava, korisnik Dječji vrtić „Radost“ osigurat će da će ulaganje biti u funkciji i/ili spremno za upotrebu najkasnije do podnošenja konačnog Zahtjeva za isplatu.

Članak 8.

U slučaju dobivanja Odluke o prihvatljivosti, sklapanja Ugovora o financiranju s odgovornim formalno pravnim tijelom te dobivanja Odluke o dodjeli sredstava, korisnik Dječji vrtić „Radost“ osigurat će da ulaganje bude u funkciji, održavano i pod upravljanjem korisnika najmanje 5 godina od dana konačne isplate sredstava.

Članak 9.

Projekt i nastali rezultati po projektu namijenjeni su javnoj upotrebi i korištenju u edukativnom, sportskom, rekreativnom i socijalnom smislu i bit će javno dostupni različitim pojedincima, društvenim i interesnim skupinama.

Članak 10.

Projekt „**Dječji vrtić „Radost“ Ludbreg**“ usmjeren je na specifične društvene skupine, djecu, mlade, djecu s posebnim potrebama, stanovnike Grada Ludbrega te šire okolice. Projekt je usmjeren na podizanje kvalitete života lokalnog stanovništva i specifičnih društvenih skupina kroz stvaranje nove dodane vrijednosti u lokalnoj zajednici, a što je razvidno iz Priloga 1 „Zgrada dječjeg vrtića Radost, Ludbreg“ pod stavkom:

* *Opisa društvene opravdanosti projekta te opisa krajnjih korisnika*

Članak 11.

Projekt je usklađen sa strateškim razvojnim programom Grada Ludbrega te lokalnom razvojnom strategijom LAG-a Izvor, a što je razvidno iz Priloga 1. „Zgrada dječjeg vrtića Radost, Ludbreg“ pod stavkama:

* *Opisa usklađenosti projekta sa strateškim razvojnim programom Grada Ludbrega*
* *Opisa usklađenosti projekta sa razvojnom strategijom lokalne akcijske grupe, Lag IZVOR*

Članak 12.

Sukladno naprijed navedenim člancima, Gradsko vijeće Grada Ludbrega jest suglasno da se projekt „**Dječji vrtić „Radost“ Ludbreg**“ provede na području naselja Ludbreg.

Članak 13.

Udio korisnika – Dječji vrtić Radost u sufinanciranju Projekta utvrdit će se po donošenju Odluke o dodjeli sredstava od strane Agencije za plaćanje u poljoprivredi, ribarstvu i ruralnom razvoju kojom se utvrđuju prihvatljivi troškovi i najviši iznos javne potpore, a po donošenju Odluke o prihvatljivosti i Ugovora o financiranju temeljem objavljenog natječaja u okviru Provedbe mjere 7, podmjere 7.4. Programa ruralnog razvoja Republike Hrvatske 2014.-2020. godine, tipa operacije 7.4.1. *Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu*.

Članak 14.

 U slučaju potrebe, Gradsko vijeće Grada Ludbrega je suglasno da će Grad Ludbreg preostala potrebna sredstva za realizaciju projekta, a visina kojih će biti poznata po donošenju Odluke o dodjeli sredstava, osigurati u Proračunu Grada Ludbrega.

Članak 15.

U ime korisnika Prilog 2. - Izjavu o dostupnosti ulaganja i javnom korištenju rezultata/projekta različitih interesnih skupina i pojedinaca potpisuje ravnateljica Dječjeg vrtića, a što Gradsko vijeće ovom Odlukom potvrđuje.

Tekst Izjave (Priloga 2.) iz stavka 1. ovog članka je sastavni dio ove Odluke.

Članak 16.

Korisnik osigurao je adekvatne ljudske kapacitete potrebne za pravovremenu i efektivnu implementaciju projektnih aktivnosti, što je razvidno iz Priloga **„**Zgrada dječjeg vrtića Radost, Ludbreg**“** pod stavkom:

* *Opisa ljudskih kapaciteta korisnika za provedbu projekta*

Članak 17.

Gradsko vijeće Grada Ludbrega ovom Odlukom potvrđuje da je projekt „**Dječji vrtić „Radost“ Ludbreg**“ od posebnog interesa za lokalno stanovništvo.

Članak 18.

Ova Odluka stupa na snagu prvog dana od dana objave u „Službenom vjesniku Varaždinske županije“.

 Predsjednica Gradskog vijeća:

 Renata Potočnik

OBRAZLOŽENJE ODLUKE

**o davanju suglasnosti za provedbu ulaganja na području jedinice lokalne samouprave Grada Ludbrega u naselju Ludbreg za provedbu projekta „Dječji vrtić Radost Ludbreg“**

**Objašnjenje referentnog strateškog okvira**

Predložena Odluka izrađena je u skladu sa Pravilnikom o provedbi Mjere 07 „Temeljne usluge i obnova sela u ruralnim područjima“ iz Programa ruralnog razvoja Republike Hrvatske za razdoblje 2014.-2020., NN 71/2016., podmjerom 7.4. „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“, tip operacije 7.4.1. „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“.

**Prihvatljivi projekti/operacije**

U okvirima navedenog strateškog dokumenta, za tip operacije 7.4.1. „*Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“* prihvatljiva ulaganja su građenje i/ili opremanje: vatrogasnog doma; društvenog doma/kulturnog centra; planinarskog doma i skloništa; turističkog informativnog centra; dječjeg igrališta; sportske građevine; objekta za slatkovodni sportski ribolov (ribički dom, nadstrešnica i dr.); rekreacijske zone na rijekama i jezerima; biciklističke staze (koje nisu sastavni dio ceste); tematskog puta i parka; građevine za ostvarivanje organizirane njege, odgoja, obrazovanja i zaštite djece do polaska u osnovnu školu; javne zelene površine (park i sl.); pješačke staze (koje nisu sastavni dio ceste) ; pješačke zone; otvorenog odvodnog kanala (koji nije sastavni dio ceste); groblja (komunalna infrastruktura i prateće građevine); tržnice; javne prometne površine (trg, pothodnik, nadvožnjak, javne stube i prolaz koji nisu sastavni dio ceste).

**Objašnjenje prihvatljivih korisnika projekta**

Sukladno postavljenim uvjetima, nositelj projekta mogu biti:

Tip operacije 7.4.1.:

* Jedinice lokalne samouprave
* Trgovačka društva u većinskom vlasništvu jedinica lokalne samouprave
* Javne ustanove neprofitnog karaktera u kojima su osnivači jedinice lokalne samouprave osim javnih vatrogasnih postrojbi, lokalnih i regionalnih razvojnih agencija, osnovnih škola
* Udruge koje se bave humanitarnim i društvenim djelatnostima od posebnog interesa za lokalno stanovništvo i čije su djelatnosti sukladno ciljanim skupinama i klasifikaciji djelatnosti udruga, povezane sa prihvatljivim ulaganjem (isključujući lokalne akcijske grupe, zajednice udruga, zaklade, fundacije)
* Vjerske zajednice koje imaju organizacijski oblik na lokalnom nivou i koje se bave humanitarnim i društvenim djelatnostima od posebnog interesa za lokalno stanovništvo
* Lokalne akcijske grupe koje su odabrane unutar Programa.

Isti nositelj projekta može prijaviti najviše jedan Zahtjev za potporu unutar jednog tipa operacije.

**Objašnjenje zadane financijske konstrukcije**

SukladnoPravilniku o provedbi mjere 07 »Temeljne usluge i obnova sela u ruralnim područjima« iz programa ruralnog razvoja republike hrvatske za razdoblje 2014. – 2020. NN 71/2016, članak 17, stavak 2. i stavak 3., podstavak b) izvori sredstava za provedbu projekta su sredstva proračuna Europske unije i državnog proračuna Republike Hrvatske te proračuna Grada Ludbrega.

Sredstva potpore osiguravaju se iz proračuna Europske unije i državnog proračuna Republike Hrvatske, od čega Europska unija sudjeluje s 85 % udjela, a Republika Hrvatska s 15 % udjela.

Intenzitet javne potpore po projektu/operaciji unutar ovog tipa operacije iznosi do 90 % od ukupnih prihvatljivih troškova za ulaganje koje se nalazi u jedinici lokalne samouprave koja se razvrstava u III. skupinu sukladno Odluci o razvrstavanju jedinica lokalne i područne (regionalne) samouprave prema stupnju razvijenosti (»Narodne novine«, br. 158/13).

 **Projekt „Dječji vrtić Radost Ludbreg“**

Navedeni projekt je usmjeren na specifične društvene skupine, djecu, mlade, djecu s posebnim potrebama, stanovnike Grada Ludbrega te šire okolice. Projekt je usmjeren na podizanje kvalitete života lokalnog stanovništva i specifičnih društvenih skupina kroz stvaranje nove dodane vrijednosti u lokalnoj zajednici.

Projekt **„Dječji vrtić Radost Ludbreg“** provest će se na područja naselja Ludbreg, u vremenskom razdoblju od 24 mjeseca.

Udio korisnika – Dječji vrtić „Radost“ Ludbreg u sufinanciranju Projekta utvrdit će se po donošenju Odluke o dodjeli sredstava od strane Agencije za plaćanje u poljoprivredi, ribarstvu i ruralnom razvoju kojom se utvrđuju prihvatljivi troškovi i najviši iznos javne potpore, a po donošenju Odluke o prihvatljivosti i Ugovora o financiranju temeljem objavljenog natječaja.

Na temelju članka 20., stavka 23. Pravilnika korisnik tj. Dječji vrtić Ludbreg je dužan uz Zahtjev za potporu priložiti Odluku predstavničkog tijela jedinice lokalne samouprave o suglasnosti za provedbu ulaganja na području jedinice lokalne samouprave, stoga se predlaže Gradskom vijeću usvajanje ove Odluke u predloženom tekstu.